член 5, параграф 2, буква б) от настоящия регламент, като например преносими везни за поосово претегляне или платформен кантар.
 2. На проверка подлежат следните превозни средства:
 а)
 моторни превозни средства;
 б)
 ремаркета и полуремаркета с монтирани устройства на ремарке (TU).
 3. Ремаркетата и полуремаркетата, подлежащи на проверка съгласно точка 2, се проверяват прикачени към моторно превозно средство. Моторни превозни средства, предназначени за теглене на полуремаркета, се проверяват с прикачено към тях полуремарке.
 4. Периодичната проверка обхваща следното:
 а)
 изпитване с три товара, което се извършва две години след регистрирането на превозното средство, и след това на всеки четири години;
 б)
 изпитване с един товар, което се извършва две години след първото изпитване с три товара, и след това на всеки четири години.
 Таблица 3
 Последователност на извършване на периодичните проверки
 Изпитване
 С три товара
 С един товар
 С три товара
 С един товар
 С три товара
 С един товар
 С три товара
 ...
 Брой години след регистрирането на превозното средство
 2
 4
 6
 8
 10
 12
 14
 ...
 5. Изпитване с три товара
 Изпитване с три товара се извършва като превозното средство се натоварва с три различни товара, чиито стойности се изчисляват, както следва:
 а)
 товар между 45 % и 55 % от технически допустимата максимална маса с товар на превозното средство;
 б)
 товар между 65 % и 75 % от технически допустимата максимална маса с товар на превозното средство;
 в)
 товар между 90 % и 100 % от технически допустимата максимална маса с товар на превозното средство.
 6. Изпитването с един товар се извършва чрез натоварване на превозното средство с товар, който представлява най-малко 90 % от технически допустимата максимална маса с товар на превозното средство.
 7. За ремаркета и полуремаркета с TU и за моторни превозни средства, предназначени да теглят полуремарке, товарите в точки 5 и 6 се изчисляват в зависимост от технически допустимата максимална маса с товар на състава от превозни средства.
 8. Специални разпоредби за динамични OBW
 8.1. Ако технически допустимата максимална маса с товар на превозното средство или комбинацията от превозни средства надвишава максимално допустимата маса, товарите в точки 5 и 6 се изчисляват зависимост от максимално допустимата маса.
 8.2. За да се получи от OBW стойност за товара, превозното средство или комбинацията от превозни средства се управлява, за да измине определено разстояние при специфични условия, които се посочват в указанията на производителя.
 9. Смята се, че проверката не е премината успешно, когато:
 а)
 стойността на товара, отчетена от OBW и съответстваща на натоварване между 90 % и 100 % от технически допустимата максимална маса с товар, посочена в точка 5, буква в), не съответства на стойностите, измерени със сертифицираното устройство за претегляне, при нивото на точност, посочено в точка 8 от приложение I; и
 б)
 стойностите на товара, отчетени от OBW и съответстващи на натоварване между 45 % и 55 %, и между 65 % и 75 % от технически допустимата максимална маса с товар, посочени в точка 5, букви а) и б), не съответстват на стойностите, измерени със сертифицираното устройство за претегляне, при